Erkki Ala-Könni

pienoiskuva|Erkki Ala-Könnin muistomerkki Ilmajoen kunnantalon vieressä.
Martti Erik (Erkki) Ala-Könni (2. helmikuuta 1911 Ilmajoki – 2. syyskuuta 1996 Tampere) oli suomalainen etnomusikologi, suomalaisen kansanperinteen tutkija ja tallentaja. Hän väitteli Helsingin yliopistossa filosofian tohtoriksi kansanmusiikista 1956 ja johti Tampereen yliopiston kansanperinteen laitosta 1965–1976. Ala-Könni keräsi merkittävän kokoelman suomalaista kansanmusiikkia ja virsiperinnettä ja otti kymmeniätuhansia kansatieteellisiä valokuvia. Yhdessä Martti Pokelan kanssa hän oli elvyttämässä kanteleensoittoa, kun kansanmusiikki alkoi elpyä 1960-luvulla.

Ala-Könni pysyi koko ikänsä aktiivisena etelä- ja keskipohjalaisen kulttuurin ystävänä ja kannattajana. Hän oli perustamassa Kaustisen kansanmusiikkijuhlia.

Erkki Ala-Könni sai Suomen Kulttuurirahaston tunnustuspalkinnon 1970. Vuonna 1998 paljastettiin Heikki Häiväojan suunnittelema Ala-Könnin muistomerkki synnyinkunnan Ilmajoen kunnantalon vieressä. Muistomerkissä olevan mitalin suunnitteli Aimo Tukiainen 1981.
 Lähteet 

Teoksia
 Die Polska-Tänze in Finnland: Eine ethnomusikologische Untersuchung. 1956.
 Suomen kansanmusiikki: Tutkielmia neljältä vuosikymmeneltä. 1986.

Kirjallisuutta



 Aiheesta muualla 


Luokka:Suomalaiset historioitsijat
Luokka:Tampereen yliopiston professorit
Luokka:Suomalaiset musiikkitieteilijät
Luokka:Vuonna 1911 syntyneet
Luokka:Vuonna 1996 kuolleet
Luokka:Suomalaiset professorit